tartuNLP/wikipedia-smugri-20251201 huggingface dataset:
Matin ja Liisan koulu

Matin ja Liisan koulu on Lapinlahden kirkonkylän taajamassa toimiva yhtenäiskoulu (luokka-asteet 1-9). 
Tilastokeskuksen mukaan koulua kävi vuonna 2016 yhteensä 583 oppilasta. 
Keväällä 2018 uutisoitiin sisäilmaongelmien ratkaisemiseksi tehdyistä remonttisuunnitelmista. Sittemmin suunnitelmia on täsmennetty. Aikeena oli rakentaa koululle uusi ruokala vuoden 2020 loppuun mennessä ja tehdä koulutiloihin useita muitakin korjauksia syksyyn 2022 mennessä.
Nerkoon koulu

Nerkoon koulu on Lapinlahden Nerkoon kylällä toimiva alakoulu (luokka-asteet 1–6). 
Vuonna 2016 koulua kävi yhteensä 72 oppilasta. 
&lt;br clear=left&gt;
Varpaisjärven koulu

Varpaisjärven koulu on Lapinlahden Varpaisjärven kirkonkylässä toimiva yhtenäiskoulu (luokka-asteet 1–9). 
Tilastokeskuksen mukaan koulua kävi vuonna 2016 yhteensä 225 oppilasta. 
Koulun naapurustossa sijaitsevat esimerkiksi Varpaisjärven kirjasto ja Varpaisjärven liikuntahalli.
Florence Pugh

Florence Pugh (s. 3. tammikuuta 1996 Oxford) on englantilainen näyttelijä. Hän teki näyttelydebyyttinsä vuonna 2014 elokuvassa "The Falling". Läpimurtoroolinsa Pugh teki vuonna 2016 elokuvassa "Lady Macbeth", josta hän voitti British Independent Film Awards -palkinnon ja oli ehdolla Bafta-palkinnon saajaksi. Vuonna 2019 hän näytteli Greta Gerwigin draamaelokuvassa "Pikku naisia", josta hän sai parhaan naissivuosan Oscar-ehdokkuuden.
Pugh on myös tähdittänyt elokuvia "Outlaw King" (2018), "Fighting with My Family" (2019), "Midsommar – loputon yö" (2019), "Don’t Worry Darling" (2022), "Oppenheimer" (2023) ja ' (2024) sekä minisarjaa "The Little Drummer Girl" (2018). Hän näyttelee myös Yelena Belovaa Marvel Cinematic Universen elokuvissa "Black Widow" (2021), "Thunderbolts*" (2025) ja ' (2026), sekä Disney+-sarjassa "Hawkeye" (2021).
Vuosina 2019–2022 Pugh oli parisuhteessa yhdysvaltalaisen näyttelijä-elokuvantekijä Zach Braffin kanssa.
Lady Macbeth (elokuva)

Lady Macbeth on vuonna 2016 ensi-iltansa saanut brittiläinen draamaelokuva, jonka on ohjannut William Oldroyd. Se perustuu Nikolai Leskovin pienoisromaaniin "Mtsenskin kihlakunnan lady Macbeth" (1865). Elokuvan pääosissa ovat Florence Pugh, Cosmo Jarvis, Paul Hilton, Naomi Ackie ja Christopher Fairbank.
Ballhockey

Ballhockey on joukkuepeli, jota pelataan normaalin kokoisessa jääkiekkokaukalossa ja pelivälineinä toimivat jääkiekkomailat ja muovinen pelipallo. Luistimien sijaan pelaajilla on jaloissaan kengät. Pelinä ballhockey on katukiekon eräs muoto, ja molemmat puolestaan muistuttavat hyvin pitkälti jääkiekkoa myös säännöiltään. Joukkueessa on viisi pelaajaa ja maalivahti. Pelissä on yleensä kaksi tuomaria. Virallinen peliaika on 3 x 15 minuuttia, joiden välissä pidetään 10 minuutin tauot.
Pakollisia varusteita ovat kypärä, hansikkaat ja maila. Lisäksi suositellaan säärisuojia ja alasuojia. Maalivahdeilla on täysi jääkiekkovarustus ilman luistimia. 
Säännöt.
Muuten samat kuin jääkiekossa, paitsi:
– taklaukset: ovat kiellettynä, mutta kontakti sallitaan juoksusuuntien ollessa samat
– pelissä noudatetaan ns. kelluvaa paitsiota. Pallon pitää ylittää siniviiva ennen pelaajaa, jonka jälkeen hyökkäysalue on käytettävissä aina punaviivalle asti. Paitsio purkaantuu, kun pallo ylittää punaviivan
– pallo yli laidan (pelaajan toimesta): tästä ei tuomita jäähyä vaan peli jatkuu aloituksella. Maalivahdin laukoessa yli tuomitaan jäähy normaalisti kuten jääkiekossakin
– pitkän pallon jälkeen saa suorittaa vaihdon normaalisti
– peliaika on 3x15min, on erätauon pituus 10 min
Lajin historia Suomessa.
Suomi on osallistunut lajin maailmanmestaruuskisoihin vuosina (suluissa sijoitukset) 2009 (13.), 2011 (7.), 2015 8.), 2017 (9.) ja 2019 (2.).
Ensimmäinen SM-turnaus järjestettiin vuonna 2018, jolloin mukana oli viisi joukkuetta ja seuraava vuonna 2020. Hallitseva Suomen mestarijoukkue on Peräpohjolan Poropojat Ylitorniolta.
Lajiliitto Suomen Ballhockeyliitto ry. perustettiin vuonna 2017. Se kuuluu kansainvälisen ISBHF:ään (International Street &amp; Ball Hockey Federation).
Jalkapallon Euroopan cupin kausi 1973–1974

Jalkapallon Euroopan cupin kausi 1973–1974 oli mestarijoukkueiden Euroopan cupin 19. kausi. Cupiin osallistui 31 joukkuetta ja ne pelasivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Heyselstadionilla, Brysselissä 15. toukokuuta 1974. Koska ottelu oli jatkoajankin jälkeen tasan, pelattiin samalla stadionilla kaksi päivää myöhemmin uusinta, jossa saksalainen Bayern München voitti espanjalaisen Atlético Madridin maalein 4–0. Mestaruus oli saksalaisjoukkueiden ensimmäinen.
Kauden paras maalintekijä oli kahdeksan maalia tehnyt Bayern Münchenin Gerd Müller, joka teki maaleistaan kaksi loppuottelun uusinnassa.
Välierät.
Toiset osaottelut.
"Bayern München eteni loppuotteluun yhteismaalein 4–1."
"Atlético Madrid eteni loppuotteluun yhteismaalein 2–0."
Jalkapallon Euroopan cupin kausi 1975–1976

Jalkapallon Euroopan cupin kausi 1975–1976 oli mestarijoukkueiden Euroopan cupin 21. kausi. Cupiin osallistui 32 joukkuetta ja ne pelasivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Hampden Parkilla, Glasgow'ssa 12. toukokuuta 1976. Saksalainen Bayern München voitti loppuottelussa ranskalaisen Saint-Étiennen maalein 1–0. Mestaruus oli Bayernille kolmas perättäinen.
Kauden paras maalintekijä oli kuusi maalia tehnyt, puolivälierissä pudonneen Borussia Mönchengladbachin Jupp Heynckes, joka teki neljä maalia ensimmäisen kierroksen toisessa osa-ottelussa itävaltalaista Wackeria vastaan.
Katolinen kirkko Alankomaissa

Katolinen kirkko Alankomaissa toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.
Organisaatio ja jäsenmäärä.
Katolinen kirkko Alankomaissa on jakautunut seitsemään hiippakuntaan sekä yhteen sotilasordinariaattiin, joka toimii asevoimissa palvelevien katolisten keskuudessa.
Vuoden 2017 lopussa katolisia oli Alankomaissa 3 769 000, mikä oli 21,9% maan väestöstä.
Business and Pleasure

Business and Pleasure (tai Business Pleasure) on rap-artisti ja laulaja Azealia Banksin tuleva albumi, joka oli tarkoitus julkaista vuonna 2019. 
Tausta.
Azealia innostui tekemään albumia 2014 vuoden Broke with Expensive Taste jälkeen. Albumi on pitänyt julkaista moneen kertaan mutta albumin julkaisua on lykätty toistuvasti. Albumista julkaistiin 2017 promosingle "Crown" ja se löytyy Slay-Z:n uudelleenjulkaisusta.
Banks julkaisi ensimmäisen singlen "Chi Chi" vuonna 2017. Albumin toinen single on "Pyrex Princess", joka julkaistiin vuonna 2018. Banks peruutti albumin kesäkuussa, mutta lupasi julkaista sen taas n jälkeen. Albumin kolmas tuleva single on "Black Madonna."
Perustuslaillisten riemumarssi

Perustuslaillisten riemumarssi on forssalaisen Kalle Jousisen sanoittama työväenlaulu. Se lauletaan kansansävelmällä ”Kun Eklöfin Augusti Porvoosta tuli”, joka oli 1900-luvun alussa suosittu tanssilaulu. Laulun sanat julkaistiin ensimmäisen kerran arkkiveisuna Tampereella vuonna 1906, julkaisijana Kirjapaino O. Y Sanoma. Samana vuonna Työväen osuuskirjapaino julkaisi laulusta vähemmän tunnetun vaihtoehtoisen version nimellä ”Korkia Weisu perustuslaillisuuden kunniaksi”. Laulun sanoitus kuvastaa työväenliikkeen epäluuloista suhtautumista perustuslaillisiin vuoden 1905 suurlakon jälkeen. Säkeistöjä on yhteensä neljätoista. Kahdennentoista säkeistön alku ”Laki ennen meitä syntynyt on, myös jälkehemme jää” viittaa J. L. Runebergin runoon ”Maaherra”.
Perustuslaillisten riemumarssi ehti välillä jo vaipua unohduksiin, mutta se nousi uuteen suosioon, kun Jussi Raittinen levytti sen vuonna 1969 myyntimenestykseksi kohonneelle albumille "Työväen lauluja". Hän myös esitti sitä sadoissa tapahtumissa ja iltamissa varsinkin 1970- ja 1980-luvuilla. Raittisen levyttämä versio sisältää säkeistöt 1, 2, 3, 7, 9 ja 11. Samaa lyhennettyä versiota on 2000-luvulla laulanut keikoillaan rap-artisti Paleface. Laulun säveltä on käytetty myös S. Albert Kivisen sanoittamassa ja levyttämässä satiirisessa laulussa ”Vapaa maa”.
Katolinen kirkko Angolassa

Katolinen kirkko Angolassa toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.
Organisaatio ja jäsenmäärä.
Katolinen kirkko Angolassa on jakautunut 19 hiippakuntaan, joista 5 on arkkihiippakuntia.
Vuonna 2014 arviolta 41,1% Angolan väestöstä kuului katoliseen kirkkoon, ollen suurin uskonnollinen yhteisö Angolassa.
Vinorelbiini

Vinorelbiini (C45H54N4O8) on puolisynteettinen vinka-alkaloidijohdannaisiin kuuluva orgaaninen yhdiste. Yhdistettä käytetään useiden syöpien hoitoon. Vinorelbiini kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö.
Vinorelbiini estää syöpäsoluja jakaantumasta. Sen vaikutusmekanismi on sama kuin muillakin vinka-alkaloideilla eli se sitoutuu tubuliiniin. Tällöin tubuliini ei kykene enää muodostamaan mikrotubuluksia ja mitoosi estyy. Vinorelbiiniä voidaan monista muista vinka-alkaloideista poiketen annostella suoneen annettavan ruiskeen lisäksi suun kautta otettavina kapseleina. Sitä voidaan käyttää yhdessä sisplatiinin kanssa. Vinorelbiinin käyttökohteita ovat ei-pienisoluisen keuhkosyövän, etäpesäkkeitä muodostavan rintasyövän, munuaissyövän ja lymfoomien hoito.
Haittavaikutukset.
Tärkein vinorelbiinin haittavaikutus on luuydintoksisuudesta aiheutuva neutrofiilien, valkosolujen ja verihiutaleiden vähäinen määrä veressä. Muita haittavaikutuksia ovat huonovointisuus, ripuli, ummetus, väsymys ja anemia.
Valmistus.
Vinorelbiinin synteesin ensimmäisessä vaiheessa vinblastiinista eliminoidaan vettä, jolloin muodostuu anhydrovinblastiinia. Anhydrovinblastiini reagoi trifluorietikkahapon kanssa vinorelbiiniksi.
Church Hill (Tennessee)

Church Hill on kaupunki Tennesseen osavaltiossa Yhdysvalloissa. Sen väkiluku oli vuoden väestönlaskennassa 6 737. Church Hill kuuluu Hawkinsin piirikunnan hallintokeskus.
Super Mario Maker 2

Super Mario Maker 2 on Nintendon kehittämä ja julkaisema tasohyppelypeli. Se julkaistiin Nintendo Switchille 28. kesäkuuta . Peli on jatko-osa vuonna 2015 julkaistulle "Super Mario Makerille". Mikäli pelaaja haluaa jakaa kenttiä netissä tai pelata online-moninpelimoodia, peli vaatii "Nintendo Switch Online" -jäsenyyden. Jos pelaaja haluaa jakaa kentät muiden kanssa, on hänen suorittettava kyseinen kenttä loppuun ennen jakamista.
Pelissä on keskeisessä osassa kenttäeditori, jolla voidaan luoda omia kenttiä pelattavaksi. Pelin toinen-ei niin keskeinen rooli on myös omien "Super Worldien" luominen maailmaeditori.
Uusia ominaisuuksia.
Verrattuna aiempaan osaan, tässä pelissä on uudempia ominaisuuksia
N44

N44 on emissiosumu Suuressa Magellanin pilvessä, joka sijaitsee noin 170 000 valovuoden päässä Maasta. Se on hyvä esimerkki ionisoituneesta vedystä koostuvasta HII-alueesta.
Kuuma kupla sumun sisällä on kooltaan noin 325 kertaa 250 valovuotta ja sen sisältämä massiivisten tähtien joukko on muovannut sumun nykyiseen muotoonsa. Kuplasta etääntyvän kaasun on havaittu lähettävän röntgensäteilyä, minkä uskotaan johtuvan viimeisten parin miljoonan vuoden aikana räjähtäneistä supernovista.
Jakob Scheuring

Jakob Scheuring (29. lokakuuta 1912 Odenheim, Bruchsal – 8. joulukuuta 2001 Odenheim, Bruchsal) oli saksalainen juoksija, jonka päämatka oli 200 metrin juoksu. Hänen uransa ajoittui 1930-luvun lopulle ja päättyi toisen maailmansodan aikaan.
Scheuring nousi kansalliseen tietoisuuteen vuonna 1934 saavuttaessaan menestystä kotiseutunsa Badenin alueen mestaruuskisoissa. Viimeiset rauhan kesät 1938 ja 1939 olivat Scheuringin menestysvuosia. Schuring saavutti Pariisin EM-kisoissa mestaruuden 4 x 100 metrin viestijoukkueessa yhdessä Manfred Kerschin, Gerd Hornbergerin ja Karl Neckermannin kanssa ajalla 40,9 ennen Lennart Strandbergin ankkuroimaa Ruotsia. Lisäksi hän saavutti EM-hopeaa 200 metrillä Hollannin Martinus Osendarpin voittaessa. Samana vuonna hän voitti ensimmäisen Saksan mestaruutensa 200 metrillä ja sai vielä vuosina 1939 ja 1942 Saksan mestaruudet samalla matkalla. Scheuringista tuli tähän aikaan myös vakiojäsen Saksan pikaviestijoukkueessa. Pariisin EM-kisojen pikaviestimestaruuden jälkeen heinäkuussa 1939 nelikko Erich Borchmeyer, Hornberger, Walter Hartig ja Scheuring teki 4 x 100 metrillä uuden Euroopan ennätyksen 40,1. Samoihin aikoihin Scheuring oli mukana Saksan 4 x 400 metrin joukkueessa Hölling, Scheuring, Helmut Hamann ja Rudolf Harbig, joka paransi Euroopan ennätyksen aikaan 3.10,4.
Maailmansodan sytyttyä syksyllä 1939 urheilutoimintaa jatkettiin vielä parin vuoden ajan. Syyskuussa 1940 käydyssä kolmimaaottelussa Suomi-Ruotsi-Saksa Helsingissä Scheuring oli mukana Saksan joukkueessa. Kaikkiaan maaotteluja Scheuringille kertyi 17. Scheuring edusti vuoteen 1941 kotiseutunsa seuraa SV Ottenauta, mutta siirtyi sen jälkeen Stuttgart Kickers -seuraan. Maailmansodan kääntyessä Saksalle tappiolliseksi urheilukilpailut lopetettiin syksyllä 1942, ja vuonna 1945 päättyneen sodan jälkeen Scheuring jatkoi uraansa kansallisella tasolla. Hän saavutti vielä vuonna 1947 alueellisen Etelä-Badenin mestaruuden 100 ja 200 metrillä. 
Uransa jälkeen Scheuring toimi vielä vuosina 1946–1952 kansallisena pikajuoksuvalmentajana. Hän oli ammatiltaan parturi ja hänellä oli uransa jälkeen oma parturiliike syntymäseudullaan Odenheimissa. Scheuringin kunniaksi on Ottenaussa nimetty hänen kunniaksen urheiluhalli ja urheilukenttä.
Kaipolan paviljonki

Kaipolan paviljonki on tanssilava Kaipolan kylässä Sulkavan kunnassa Etelä-Savossa. Se on rakennettu ja avattu vuonna 1939. Tanssilavatoimintaa järjestää Kaipolan kyläyhdistys.
Lavan rakentaminen aloitettiin keväällä 1939, ja avajaisia juhlittiin juhannuksena 1939. Aluksi valmistuivat lavarakennuksen lisäksi portti, lippukoju, käymälät, halkovaja ja putka. Erillinen ravintolarakennus rakennettiin vuonna 1967.
1970-luvulla lavalla ovat esiintyneet muun muassa Frederik, Dallapé, Eino Grön ja Danny.
Yesterday (elokuva)

Yesterday on vuonna 2019 ensi-iltansa saanut romanttinen komediaelokuva, jonka on ohjannut Danny Boyle ja käsikirjoittanut Richard Curtis. Elokuvan päänäyttelijänä on Himesh Patel. Hän esittää muusikkoa, joka onnettomuuden jälkeen huomaa olevansa ainoa henkilö, joka muistaa brittiläisen rockyhtyeen The Beatlesin. Hänestä tulee kuuluisa, sillä hän esittää The Beatlesin kappaleita kuin ne olisivat hänen omiaan. Lily James, Ed Sheeran ja Kate McKinnon näyttelevät myös elokuvassa.
Vastaanotto.
"Yesterday" sai pääosin keskinkertaisia arvosteluja kriitikoilta. Rotten Tomatoes -sivustolla 63 prosenttia sen saamista 349 arvosteluista oli myönteisiä. Metacritic-sivustolla se sai 55 pistettä 100:sta perustuen 45 arvosteluun.
"Helsingin Sanomien" Miska Rantanen ja "Hufvudstadsbladetin" Sara Ehnholm Hielm antoivat kumpikin elokuvalle kaksi tähteä viidestä.
Katolinen kirkko Albaniassa

Katolinen kirkko Albaniassa toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.
Organisaatio ja jäsenmäärä.
Katolinen kirkko Albaniassa on jakautunut viiteen hiippakuntaan, joista kaksi on arkkihiippakuntia, sekä Eteläisen Albanian apostoliseen administraatioon, joka on osa Albanian kreikkalaiskatolista kirkkoa.
Vuoden 2011 väestönlaskun mukaan katolisia oli 10,04% Albanian väestöstä. Vahvinta kirkon kannatus oli Lezhën alueella, missä siihen kuului 72,38% väestöstä, ja Shkodërin alueella, missä osuus oli 47,19%. Katolisin paikkakunta oli Shkodërissä sijaitseva Shllak, missä katolisten osuus oli 99,11%.
Mjösund

Mjösund on kylä Kemiönsaaren kunnassa Varsinais-Suomessa. Kylä sijaitsee kunnan luoteisrannalla Santasaaren eteläpuolella.
Mjösundin rantaa hallitsee Keramian tiilitehdas. Kylän varsin yhtenäinen asutus on hieman sisempänä rannasta. Mjösundissa on ollut kauppa, koulu ja posti.
Mjösundissa on pitkä tiilenvalmistusperinne. Tiiltä on valmistettu kylässä mahdollisesti jo 1600-luvulla. Vuonna 1929 kylään valmistui Keramian tiilitehdas, joka paloi 1991. Uusi nykyaikainen tiilitehdas valmistui Mjösundiin kuitenkin pian. 
Mjösundin edustalla on vanhan höyrylaivan hylky, joka upotettiin 1950-luvulla tiilitehtaan laiturin pohjaksi.
Riisijauho

Riisijauho on valkoisesta riisistä jauhettu jauho. Se ei leipoudu eli muodosta nesteeseen yhdistettäessä ja vaivattaessa sitkeää massaa, mutta soveltuu hyvin keittojen, kastikkeiden ja jälkiruokien saostamiseen. Riisijauholla voi myös leivittää tai keittää siitä puuroa. Gluteenittomassa leivonnassa sitä voi käyttää esimerkiksi leipiin ja kekseihin. Aasialaisessa keittiössä sitä käytetään riisinuudeleiden valmistuksessa. Riisijauho on vatsassa helposti sulavaa, joten se soveltuu myös herkkävatsaisille.
Riisijauhosta ja vedestä voidaan valmistaa "riisikuoria", jotka ovat hyvin ohuita ja läpikuultavia pikkulevyjä. Ne ovat suosittuja kiinalaisessa, thaimaalaisessa ja vietnamilaisessa keittiössä kevätkääryleiden kuorina.
Gluteenijauho

Gluteenijauho (uudismuodoste latinan sanasta "gluten" &lt; "glutinum", liima, tärkkelys) on jauhoa, joka ei sisällä lainkaan tärkkelystä, mutta runsaasti gluteenia. Siinä on tavallisesti 45 prosenttia gluteenia, jolloin taikina on leipoutuvaa ja leipä saa sille ominaisen rakenteen. Gluteenijauhoa käytetään sekoitettuna tavalliseen vehnäjauhoon tai niukasti gluteenia sisältävien kaura-, ohra- tai ruisjauhojen kanssa.
Gluteenijauhossa on hyvin runsaasti proteiinia, joten se on mainio lisä kasvissyöjän ruokavalioon. Gluteenijauhoa saadaan maissi- ja vehnätärkkelyksen valmistuksessa sivutuotteena. Vehnästä saatavaa vehnägluteenijauhoa käytetään tavallisen vehnäjauhon lisänä kohottamaan leivän valkuaisainepitoisuutta tai leipoutuvuuden parantamiseen. Maissista saatavaa gluteenijauhoa on käytetty karjanrehuna (gluteenirehu).
Kaurakiisseli

Kaurakiisseli on eteläkarjalainen hivenen hapan perinnejälkiruoka, joka keitetään kaurahiutaleista tai kaurajauhosta ja vedestä. Se syödään joko lämpimänä maidon ja voisilmän kanssa tai kylmänä maidon tai marjamehun kanssa. Virossa samankaltaisesta ruoasta käytetään nimitystä "kearakile".
Kiisselin valmistus aloitetaan sekoittamalla litraan kädenlämpöistä vettä 5 desilitraa kaurajauhoja tai 6 desilitraa kaurahiutaleita. Seoksen hapattamiseksi siihen lisätään tilkka piimää tai pieni määrä hiivaa tai ruisleipäpalanen, ja annetaan sen liota runsas vuorokausi. Seos siivilöidään ja siihen lisätään teelusikallinen ruokasuolaa. Liemen rakenteen kiinteyttämiseksi siihen voi lisätä hivenen perunajauhoa, ja sitten seosta kuumennetaan koko ajan sekoittaen, kunnes se kiehuu. Kiisseliä voi ohentaa lisäämällä siihen kiehuvaa vettä, jotta siitä saadaan hieman venyvää.
Kimi Linnainmaa

Kimi Linnainmaa (s. 11. huhtikuuta 1994 Espoo) on suomalainen amerikkalaisen ja kanadalaisen jalkapallon pelaaja, pelipaikaltaan laitahyökkääjä. Hän edustaa itävaltalaista Vienna Vikingsia. Linnainmaa oli ensimmäisen suomalainen kanadalaisen jalkapallon CFL-liigassa.
Linnainmaa aloitti amerikkalaisen jalkapallon 12-vuotiaana. Ensimmäisen aikuisten pääsarjaottelunsa hän pelasi Helsinki Roostersin joukkueessa kaudella 2012. Hän pelasi Roostersissa vuoteen 2018 saakka, poislukien kausi 2017 jolloin hän oli opiskelijavaihdossa Kanadassa, ja voitti tuona aikana kuusi Suomen mestaruutta. Linnainmaa osallistui keväällä 2019 CFL-liigan kansainvälisten pelaajien testileirille, josta hänelle aukeni paikka Toronto Argonautsin harjoitusleirille. Linnainmaa teki toukokuussa vuoden mittaisen ammattilaissopimuksen Argonautsin kanssa.
Linnainmaa pelasi kauden 2019 CFL-liigassa. Kausi 2020 peruttiin Kanadassa koronaviruspandemian vuoksi, jolloin Linnainmaa palasi Suomeen ja pelasi kauden Helsinki Roostersissa. Kauden 2021 hän pelasi Saksan GFL-liigan Potsdam Royalsissa ja kauden 2022 ELF-liigan itävaltalaisessa Vienna Vikingsissa. Vikings voitti liigan mestaruuden tuolla kaudella ja Linnainmaa valittiin loppuottelun arvokkaimmaksi pelaajaksi.
Torpedo-Gorki Nižni Novgorod

Torpedo-Gorki Nižni Novgorod on venäläinen jääkiekkojoukkue Nižni Novgorodin kaupungista Nižni Novgorodin alueelta. Joukkue on perustettu vuonna 2019 ja se pelaa Venäjän toiseksi korkeimmalla sarjatasolla VHL:ssä. Seura toimii KHL-joukkue Torpedo Nižni Novgorodin farmijoukkueena.
Chaudhry Shujaat Hussain

Chaudhry Shujaat Hussain (s. 27. tammikuuta 1940) on pakistanilainen poliitikko, Pakistanin Muslimiliiton (Q) puheenjohtaja.
Chaudhry Shujaat Hussainin isä Chaudhry Zahoor Elahi, oli monivuotinen parlanentaarikko. Chaudhry Shujaat Hussain lähti politiikkaan isänsä salamurhan jälkeen vuonna 1981. Hänestä tuli samana vuonna kansanedustaja, ja 1985 teollisuusministeri. Vuonna 1986 hän siirtyi viestintäministerin tehtävään, ja 1987-1988 hän oli teollisuus- ja tuotantoministeri. Nawaz Sharifin ensimmäisellä kaudella Chaudhry Shujaat toimi sisäministerinä.
Vuonna 1999 kun Nawaz Sharifin hallitus kaatui ja Sharif lähti maanpakoon, joukko Pakistanin Muslimiliitto (N) -puolueen kapinallisia perusti uuden ryhmän. Chaudhry Shujaatista tuli Pakistanin Muslimiliitto (Q):n kansanedustaja ja parlamenttiryhmän puheenjohtaja vuonna 2002, ja puheenjohtaja vuonna 2003.
Shujaat Hussain valittiin virkaatekeväksi pääministeriksi kesäkuun lopussa 2004, Zafarullah Khan Jamalin erottua. 45 päivää myöhemmin hän luopui tehtävästä siihen valitun Shaukat Azizin aloittaessa virkakautensa.
Sikkim Krantikari Morcha

Sikkim Krantikari Morcha (lyh. SKM, 'Sikkim Revolutionary Front', 'Sikkimin vallankumouksellinen rintama') on vuonna 2013 perustettu intialainen puolue. Puolueen puheenjohtajasta Prem Singh Tamangista tuli Sikkimin osavaltion pääministeri vuonna 2019 SKM:n voitettua Sikkimin osavaltiovaaleissa enemmistön. Tamang oli ennen nykyistä puoluettaan toiminut Sikkim Democratic Front -puolueessa, mutta erosi myöhemmin syytettyään entistä puoluettaan nepotismista ja johtamiskyvyn puutteesta. Tamang oli vankilassa 2017-2018 syytettynä hallituksen varojen väärinkäytöstä.
Intian kansanpuolue yritti liittoutua SKM:n kanssa Sikkimin osavaltiovaalien 2019 edellä, mutta liittoa ei syntynyt. Sikkimin lainsäädäntökokouksen 32 paikasta 17 meni SKM:lle, loput 15 kilpailevalle Sikkim Democratic Front -puolueelle. SKM:n sai Sikkimin osavaltion ainoan paikan Intian parlamentin alahuoneeseen.
Juneyao Airlines

Juneyao Airlines () on kiinalainen lentoyhtiö, jonka kotipaikka on Shanghai. Yhtiö lentää niin kotimaan lentoja kuin kansainvälisiä lentoja Shanghain molemmilta lentoasemilta, Shanghai-Pudongilta ja Shanghai-Hongqiaolta. Yhtiö perustettiin vuonna 2005 Shanghai JuneYao Co. Ltd.:n tytäryhtiöksi, ja se aloitti lennot 25. syyskuuta 2006.
Kohteet.
Yhteistyöyhtiöt.
Juneyao Airlinesilla on seuraavien lentoyhtiöiden kanssa code sharing -sopimuksia:
Juneyao Airlines liittyi Star Alliancen Connect-liitännäisjäseneksi 23. toukokuuta 2017. Connect-mallin alla se saa tehtyä codeshare-sopimuksia ja muuta yhteistyötä Star Alliancen jäsenten kanssa ilman, että sen täytyy liittyä itse täysjäseneksi.
Laivasto.
Syyskuussa 2019 Juneyao Airlines käytti seuraavia koneita:
Yhtiö otti vastaan ensimmäisen Boeing 787 Dreamliner -koneensa lokakuussa 2018. Sitä ennen yhtiö operoi pelkkiä Airbus-koneita.
Nomad Astana

Nomad Astana (vuosina 2019–2022 Nomad Nur-Sultan (, ) on kazakstanilainen jääkiekkoseura, joka on kotoisin Astanasta. Seura toimii KHL-joukkue Barys Astanan farmijoukkueena.
Joukkue kaudella 2025–2026.
Valmennus &amp; Joukkueenjohto.
"Lähde: EliteProspects"
Hölö-Mörkön seurakunta

Hölö-Mörkön seurakunta () on Ruotsin kirkon seurakunta, joka kuuluu Strängnäsin hiippakuntaan ja Södertäljen rovastikuntaan.
Seurakunta sijaitsee Södertäljen kunnassa Tukholman läänissä. 
Historia.
Seurakunta perustettiin vuonna 2010, jolloin Hölön seurakunta ja Mörkön seurakunta yhdistyivät.
Mukbang

Mukbang (; kirjaimellisesti "syömislähetys") on suoratoisto-ohjelma, jossa seurataan henkilön syömistä. Nimitys on yhdistelmä koreankielisistä sanoista "meokneun" (, ’syöminen’) ja "bangsong" (, ’lähetys’).
Ensimmäiset mukbang-ohjelmat alkoivat eteläkorealaisessa AfreecaTV-suoratoistopalvelussa, mutta ilmiö on sittemmin levinnyt muun muassa YouTubeen. Laajaan suosioon se nousi vuoden 2015 tienoilla.
Mukbang-ohjelmassa pääosassa on isäntä, joka syö yksin tai seurassa ja kommunikoi jatkuvasti katsojan kanssa. Joissain lähetyksissä tehdään haasteita, kuten 10 000 kalorin haaste tai 100 kananugetin haaste. Lähetykset saattavat kestää jopa tunnin.
Syyt.
Yhdeksi syyksi ilmiön suosiolle on esitetty yksinäisyyttä, koska Koreassa syödään perinteisesti yhdessä jaetuilta lautasilta. Korealaisessa kulttuurissa syöminen on myös perinteisesti ollut yhteisöllinen tapahtuma. Yksin asuvat, joita on Koreassa koko ajan vain enemmän, käyttävät mukbangia välttääkseen yksinäisyyden tunteen. 
Toisille katsojille sisällössä on viihdearvoa tai he nauttivat mahdollisesta ASMR-sisällöstä, jonka muodostavat lähetyksissä kuultavat syömis- ja ruoanlaittoäänet. Jotkut katsovat mukbangia seksuaalisista syistä. On myös sellaisia katsojia, jotka ovat itse laihdutuskuurilla ja pyrkivät mukbangia katsomalla saamaan syömisestä saatavaa tyydytystä. Osa tällaisista katsojista sairastaa syömishäiriötä ja saattaa siitä syystä myös kuluttaa sisältöä erityisen paljon.
Vaikutukset.
Erään tutkimuskatsauksen mukaan mukbangilla saattaa olla niin hyviä kuin huonojakin vaikutuksia katsojaan. Se saattaa vähentää yksinäisyyden tunnetta ja antaa katsojalle mahdollisuuden kuulua verkon kautta sosiaaliseen yhteisöön. Osa katsojista pitää ryhmässä syömistä epämukavana, ja he saattavat mukbangin avulla saada paremman ruokahalun tai enemmän rohkeutta sosiaalisia tilanteita varten. Joitain katsojia mukbang puolestaan auttaa olemaan ahmimatta. 
Toisaalta on epäilty, että mukbangilla olisi huono vaikutus katsojien pöytätapoihin ja syömistottumuksiin. Erään teorian mukaan sellaiset lähetykset, joissa sisällöntuottaja syö lyhyessä ajassa hyvin paljon ruokaa, saattavat helposti kannustaa katsojia suurentamaan ateriakokojaan tai jopa ahmimiskäyttäytymiseen. Onkin olemassa myös sellaisia katsojia, jotka päätyvät ahmimaan mukbangin katsomisen jälkeen.
Pesäpallon maailmancup 2019

Pesäpallon maailmancup 2019 oli järjestyksessään kymmenes Pesäpallon maailmancup, joka järjestettiin Intian Punessa 26.–30. marraskuuta 2019. Turnaus pelattiin marraskuun lopussa, koska loppusyksystä on otolliset olosuhteet pesäpallon pelaamiselle.
Suositut pesäpallokentät sijaitsevat Punen keskustan lähellä, osa ainoastaan kävelymatkan päässä toisistaan. Lisäksi käytettävissä on vaihtoehtoinen alue 15 kilometrin päässä, jonka kentistä monet ovat tasaisia ja tilavia hiekkakenttiä. Osa kentistä on ruohokenttiä.
Taustaa.
Pesäpalloa on pelattu Intiassa jo muutaman vuoden ajan. Tuhannet intialaiset ovat opetelleet pesäpallon perusteet internetin kautta.
Turnauksen vastuuhenkilö ja Intian pesäpalloliiton puheenjohtaja Chetan Pagawad toivoo, että Intia pystyisi haastamaan kaikki aiemmat mestaruuden voittaneen Suomen jokaisessa sarjassa.
Kisoihin osallistuivat ensikertalaisina Nepal miesten turnaukseen sekä Bangladesh jokaiseen turnaukseen. Näistä kahdesta Bangladesh järjesti sekajoukkuekilpailun alkulohkopeleissä jymy-yllätyksen voittamalla Suomen 12–10, aiheuttaen tälle ensimmäisen tappion Pesäpallon maailmancupissa. Bangladesh oli myös edennyt finaaliin sekä naisten että sekajoukkueiden turnauksissa.
Suomi voitti kaikkissa kolmessa turnauksessa kultaa, myös sekajoukkueiden turnauksessa, huolimatta lohkopeleissä tulleesta shokkitappiosta. Suomen ohella ainoastaan Bangladesh onnistui voittamaan kaikissa kolmessa turnauksessa mitalin (kaksi hopeaa ja yhden pronssin).
Lopputulokset.
Miesten turnaus
Naisten turnaus
Sekajoukkueitten turnaus
Guerino Vanoli Basket

Guerino Vanoli Basket on italialainen koripalloseura Cremonan kaupungista.
Seura voitti Italian cup-mestaruuden vuonna 2019.
Romeo Sacchetti

Romeo Sacchetti (s. 20. elokuuta 1953 Altamura) on italialainen koripallovalmentaja ja kilpauransa päättänyt koripalloilija.
Pelaajana Sacchetti saavutti Italian maajoukkueessa olympiahopeaa Moskovassa 1980, Euroopan mestaruuden Ranskassa 1983 ja EM-pronssia Länsi-Saksassa 1985. Valmentajanurallaan hän on toiminut päävalmentajana muun muassa Italian pääsarjassa ja Italian maajoukkueessa.
Elämä ja ura.
Isona laitahyökkääjänä pelannut Sacchetti saavutti Italian miesten maajoukkueessa olympiahopeaa Moskovassa 1980, Euroopan mestaruuden Ranskassa 1983 ja EM-pronssia Länsi-Saksassa 1985. Hän kuului maajoukkueen kokoonpanoon myös muun muassa Los Angelesin kesäolympialaisissa 1984 ja Espanjan MM-kilpailuissa 1986. Yhteensä Sacchetti pelasi Italian maajoukkueessa 132 ottelua ja teki niissä 945 pistettä.
Pelaajauransa jälkeen Sacchetti on tehnyt pitkän valmentajanuran. Dinamo Basket Sassarissa hän juhli Italian mestaruutta, Italian cup-mestaruutta ja Italian supercupin mestaruutta. Syksyllä 2017 EM-kilpailujen jälkeen hän nousi Italian maajoukkueen päävalmentajaksi. Kesästä 2017 lähtien hän on valmentanut myös italialaista Guerino Vanoli Basketia.
Sacchettin poika Brian Sacchetti on myös koripalloilija, joka on pelannut Italian maajoukkueessa ja voittanut maan mestaruuden. Sacchettin tytär asuu suomalaisen aviomiehensä kanssa Helsingissä.
Pelomedusoides

Pelomedusoides on sivutaivuttajien alalahkoon kuuluva kilpikonnien kladi, joka sisältää elossa olevat heimot Pelomedusidae ja arraukilpikonnat (Podocnemidae). Lisäksi siihen luetaan sukupuuttoon kuolleet heimot Araripemydidae, Bothremydidae, Euraxemydidae ja Peiropemydidae. Varhaisimmat tunnetut Pelomedusoides-jäänteet ovat varhaisliitukauden Barrême-vaiheelta, ja ne on löydetty Brasiliasta. Myöhäisliitukaudella ja paleogeenikaudella tavattiin useita Pelomedusoides-lajeja rannanläheisiltä merialueilta Afrikassa, Euroopassa ja Amerikoissa. Nykyiset lajit elävät makeissa vesissä Etelä-Amerikassa, Saharan eteläpuolisessa Afrikassa, Jemenissä, Madagaskarilla ja Seychelleillä.
Luokittelu.
Fylogenia.
Muokattu tutkimusten Caden et al. (2012), Romano et al. (2014) ja Ferreira et al. (2018) pohjalta:
Australian ralli 2009

Australian ralli 2009 (virallisesti "20. Repco Rally Australia") oli Rallin MM-sarjan kauden 2009 10. osakilpailu, joka ajettiin 3.–6. syyskuuta 2009. Kilpailussa oli 35 erikoiskoetta.
Poliisit jahtasivat mielenosoittajia ja varoitti näitä seuraamuksista heidän heiteltyään etuautoa kivillä ja vedettyä aidan tien yli. Erikoiskokeet 6 ja 11 peruttiin. Mikko Hirvonen oli ensimmäisenä reitillä erikoiskokeella 6 ja ajoi suoraan tielle laitettuun aitaan. Erikoiskoe 11 olisi ollut saman reitin ajo uudestaan, mutta se peruttiin poliisin tutkimuksien ajaksi. Poliisi huomautti mielenosoittajia näiden tekojen aiheuttamasta vaarasta.
Katalonian ralli 2009

Katalonian ralli 2009 (virallisesti "45. RallyRACC Catalunya – Costa Daurada") oli Rallin MM-sarjan kauden 2009 11. osakilpailu, joka ajettiin 2.–4. lokakuuta 2009. Kilpailussa oli 18 erikoiskoetta.
Kyproksen ralli 2009

Kyproksen ralli 2009 (virallisesti "38. FxPro Cyprus Rally") oli Rallin MM-sarjan kauden 2009 kolmas osakilpailu, joka ajettiin 13.–15. maaliskuuta 2009. Kilpailussa oli 14 erikoiskoetta.
Ralli oli kauden ainoa sekapinnalla ajettu kilpailu. Kyproksen ralli ajettiin aiemmin täysin soralla, mutta kaudelle 2009 kilpailu muuttui. Ensimmäinen päivä oli täysin asfaltilla ajettu. Toisena ja kolmantena päivänä kilpailu ajettiin soralla. Rallin huoltoalue ja päämaja olivat Limassolissa ja kilpailussa olivat mukana WRC, JWRC ja PWRC-kategoriat.
Yuvajana Sramika Rythu Congress Party

Yuvajana Sramika Rythu Congress Party (lyh. YSR) on intialainen vuonna 2011 perustettu puolue. Puolueen perustaja Y. S. Jaganmohan Reddy oli entinen kongressipuolueen poliitikko ja parlamentin alahuoneen jäsen vuosina 2009–2010. Reddy vastusti kongressipuolueen vaaliliiton, yhdistyneen edistyksellisen allianssin, suunnitelmaa luoda Telanganan osavaltio, jonka alue olisi ennen ollut osa Andhra Pradeshia.
Andhra Pradeshin osavaltiovaalit 2014 oli puolueelle tappio: se sai 67 paikkaa 175:stä. Vuoden 2019 vaaleissa YSR sai suuren voiton, jonka seurauksena puolueen johtajasta, Reddystä, tuli Andhra Pradeshin pääministeri.
Portugalin ralli 2009

Portugalin ralli 2009 (virallisesti "43. Vodafone Rally de Portugal") oli Rallin MM-sarjan kauden 2009 neljäs osakilpailu, joka ajettiin 2.–5. huhtikuuta 2009. Kilpailussa oli 18 erikoiskoetta.
Ensimmäisen erikoiskokeen jälkeen kilpailun johdossa oli Henning Solberg, joka putosi 11. sijalle toisella erikoiskokeella jarruongelmien vuoksi.
Jari-Matti Latvala nousi kärkipaikalle kilpailun toisella erikoiskokeella.
Myöhemmin Latvala ajoi kilpailussa ulos. Auto pyöri ympäri useita kertoja ennen osumistaan puuhun.
Toisena päivänä Hirvonen ajoi kärjessä, mutta Loeb otti eroa kiinni ja ajoi kilpailun voittoon. Marcus Grönholm oli mukana kilpailussa, mutta keskeytti toisena päivänä.
Kellot soi

Kellot soi on suomalainen komediasarja, jossa seurataan kuvitteellisen Pisakallion koulun opettajien, rehtorin ja sivistystoimenjohtajan edesottamuksia yhden lukuvuoden ajan. Sarjan pääosissa näyttelevät Minttu Mustakallio, Laura Malmivaara ja Lari Halme. Sarjan ovat käsikirjoittaneet Marjo Vento ja Sari Vento, jotka ovat aiemmin kirjoittaneet Ylen "Kätevä emäntä" -sarjaa. Sarjan 10-osainen ensimmäinen tuotantokausi julkaistiin Yle Areenassa 8. elokuuta 2019 ja sen esittäminen Yle TV2:lla alkoi 12. elokuuta 2019.
Yle haki sarjalle tuotantoyhtiötä kilpailutuksen kautta alkuvuodesta 2018, jonka myötä tuotantoyhtiö Aito Media tuotti sarjan. Ylellä oli ensimmäisen kauden jälkeen optio yhdestä–kahdesta jatkotuotantokaudesta.
Argentiinan ralli 2009

Argentiinan ralli 2009 (virallisesti "29. Rally Argentina") oli Rallin MM-sarjan kauden 2009 viides osakilpailu, joka ajettiin 23.–26. huhtikuuta 2009. Kilpailussa oli 23 erikoiskoetta.
Sardinian ralli 2009

Sardinian ralli 2009 (virallisesti "6. Rally d’Italia Sardegna") oli Rallin MM-sarjan kauden 2009 kuudes osakilpailu, joka ajettiin 22.–24. toukokuuta 2009. Kilpailussa oli 17 erikoiskoetta.
Kilpailun voittoon ajanut Jari-Matti Latvala hyötyi seitsemännestä lähtösijasta perjantaina. Sébastien Loeb ja Mikko Hirvonen tarkoituksellisesti menettivät aikaa perjantain ensimmäisen osuuden lopussa, jotta he saisivat paremman lähtösijan seuraavalle päivälle. Toisena päivänä Hirvonen nousi yhdeksän sekunnin päähän Latvalasta ja Loeb menetti aikaa renkaan vaihtoon. Sunnuntaina ilmassa leijuvan pölyn vuoksi varhainen lähtöasema oli parempi kuin myöhempi, jonka myötä Latvala pystyi kasvattamaan johtoaan ja tuli maaliin 29,4 sekuntia ennen Hirvosta. Loeb tuli maaliin kolmannella sijalla. Loeb putosi neljännelle sijalle kahden minuutin aikasakon johdosta. Loebin kartanlukija Daniel Elena löysäsi turvavöitä auton ollessa vielä liikkeellä kun he pysähtyivät vaihtamaan rengasta erikoiskokeella 11. Aiemmin vastaavasta kilpailijoita on hylätty suoraan, mutta virkailijoiden mukaan rike ei ollut vakava, koska he olivat hidastamassa pysähtyäkseen eikä kilpailunopeudella ajettaessa.
Kia Carens

Kia Carens on Kia Motorsin vuosina 1999–2019 valmistama keskikokoinen tila-automalli.
Kia Carens RS (1999–2006).
Ensimmäisen sukupolven Carens esiteltiin vuonna 1999. Ulkonäköä nykyaikaistettiin vuonna 2002 uusilla etu- ja takavaloilla, puskureilla ja etusäleiköllä. Taiwanissa mallin nimeksi tuli tällöin Kia Euro Carens, lisäksi Etelä-Koreassa dieselmallia alettiin myydä Kia X-Trek -nimisenä. 
Kia Carens UN (2006–2013).
Toisen sukupolven Carens esiteltiin Madridin autonäyttelyssä toukokuussa 2006. Pohjois-Amerikassa ja Australiassa sitä myytiin nimellä Kia Rondo, Taiwanissa mallin nimenä oli edelleen Kia Euro Carens.
Vuoden 2007 Euro NCAP -kolaritestistä Carens sai tulokseksi neljä tähteä viidestä.
Vuonna 2010 Carens sai uudenmallisen etusäleikön. Yhdysvalloissa mallin myynti lopetettiin, sillä se kävi huonosti kaupaksi.
Kia Carens RP (2012–2019).
Kolmannen sukupolven Carens esiteltiin Pariisin autonäyttelyssä syksyllä 2012. Rondo-nimellä mallia myytiin enää ainoastaan Kanadan markkinoilla.
Vuoden 2013 Euro NCAP -kolaritestistä Carens sai tulokseksi täydet viisi tähteä.
Pariisin autonäyttelyssä syksyllä 2016 esiteltiin kasvojenkohotuksen kokenut Carens. Uudistuksia olivat uudet etu- ja takapuskurit sekä etusäleikkö.
Heikki Löppönen

Heikki Löppönen (s. 1957) on audiologi ja audiologian professori (2006–), nyt emeritus Kuopion yliopistollisessa sairaalassa (KYS).
Sanjit K. Mitra

Sanjit K. Mitra (s. 26. marraskuuta 1935 Brittiläinen Intia ) on amerikanintialainen keskeinen digitaalisen signaalinkäsittelyn (DSP) kehittäjä Kalifornian yliopistossa (UCSB) Santa Barbarassa. Hän suoritti M.Sc. (Tech.) tutkinnon 18-vuotiaana 1956 ja väitteli 24-vuotiaana 1962. Mitralla on ollut suuri vaikutus suomalaiseen digitaaliseen signaalinkäsittelyyn.
Liikennekartio

Liikennekartio on tielle tai kadulle sijoitettava muodoltaan kartiomainen esine, joilla ohjataan liikennettä tilapäiselle reitille. Ne käyvät varoitusmerkiksi erilaisiin tilanteisiin, kuten tilanrajauksiin katutöitä tehdessä. Liikennekartioihin voi kiinnittää lisäketjun, jolla kartioita voidaan tehdä isommiksi.
Bang Na -moottoritie

Bang Na -moottoritie on 54 kilometriä pitkä betonisillan päällä kulkeva moottoritie Bangkokissa Thaimaassa. Se on 27,2 metriä leveä, ja sillä on kolme kaistaa kumpaankin suuntaan. Sillan rakentaminen alkoi vuonna 1995 ja se avattiin liikenteelle 2000.
Valmistuessaan se oli maailman pisin silta ja suurin betonielementeistä koottu rakennelma. Silta rakennettiin käytössä olevan maantien yläpuolelle, ja se kulkee Bangkokin itäosista Chon Burin kaupunkiin.
Bangkok sijaitsee Chao Phraya-joen suistossa. Siksi sillan alla ei ole tukevaa kallioperää, vaan se on paalutettu 30 metriä pitkillä 80 senttimetriä paksuilla betonipaaluilla savi- ja hiekkakerrosten läpi.
Kong Yingda

Kong Yingda (, 574–648), oli kungfutselainen oppinut ja filosofi, joka vaikutti Tang-dynastian varhaisvaiheessa. Hän kasvoi hengshuilaisessa korkeassa virkamiesperheessä, sai hyvän koulutuksen ja oppi tuntemaan kungfutselaisuuden Viisi klassikkoa. Hänen kerrotaan ymmärtäneen hyvin kungfutselaisuuden pohjoisen ja eteläisen perinteen erot.
Kong Yingda suoritti virkamiestutkinnon jo Sui-dynastian aikana. Tang-dynastian ensimmäinen keisari Tang Taizong kutsui hänet hoviin ja nimitti akateemikoksi. Tang-dynastian aikana Kiinassa tehtiin suuri hallinnonuudistus, jossa sotilasvalta korvattiin siviilirakenteilla. Keisari Tang Taizong kutsui joukon oppineita tarkistamaan kungfutselaisuuden keskeisiä teoksia. Kong Yingda johti tätä klassikoiden ja niiden selitysten toimitustyötä. Kokoelma, nimeltään "Wujing zhengyi", valmistui Kong Yingdan kuoleman jälkeen. Siitä tuli Tang-dynastian virallisen opin perusteos, ja myöhempien klassikoiden tulkintateosten tärkein lähde.
Paraisten vapaaseurakunta

Paraisten vapaaseurakunta Paraisilla Varsinais-Suomessa toimiva Suomen vapaakirkon seurakunta. Seurakunta on perustettu vuonna 2006.
Tervon yhtenäiskoulu

Tervon yhtenäiskoulu on Tervon kirkonkylässä toimiva yhtenäiskoulu (luokka-asteet 0-9).
Vuonna 2015 uutisoitiin, että oppilasmäärien pienennyttyä opetus on keskitetty yhteen koulukiinteistön rakennukseen, aiempaan yläkouluun. Esi- ja alakoululaisten opetus oli tarkoitus järjestää yhdysluokissa. Tilastokeskuksen mukaan koulua kävi vuonna 2016 yhteensä 102 peruskoululaista.
Taitouinti Pan-Amerikan kisoissa 2019

Taitouinnissa kilpailtiin Pan-Amerikan kisoissa 2019 29. – 31. heinäkuuta 2019. Kilpailut käytiin National Sports Villagessa. Taitouinnissa kilpailivat vain naiset. Taitouinnissa järjestettiin pari- ja joukkuekilpailut. Parikilpailuun osallistui 12 paria ja joukkuekilpailuun 8 joukkuetta. Kanada voitti molemmat kilpailut.
Madhva

Madhva ( noin 1238 — noin 1317, myös Madhvacharya, Madhva Acharya, Pūrna Prajña tai Ānanda Tīrtha) oli hindufilosofi, ja vaishnavismin Dvaita-suuntauksen perustaja. Hän piti itseään tuulen jumala Vayun avatarina. Hänen mukaansa Vedanta-kirjoitusten ytimessä on dualisimi, perustavanlaatuinen ero sen välillä, mikä on yksilö itse "atman", ja mikä on perimmäinen totuus, "brahman". 
Dualismissaan Madhva hylkäsi Adi Shankaran ajatuksen yksilön ja totuuden ykseydestä. Hän oli myös voimakkaasti sitä mieltä, että tieto on suhteellista, ei absoluuttista. Madhvan elinaikana hindut uskoivat yleisesti jälleensyntymiseen, ja että ihminen saattoi päästä pois jälleensyntymisten ketjusta pelastukseen. Madhva uskoi että vaihtoehtona on myös kadotus ja kiirastuli.
Madhva kielsi seuraajiltaan devadasit, eli seksuaalisia palveluksia pyhissä paikoissa tarjoavat naiset, ja suositteli veriuhrien sijaan taikinasta leivottujen hahmojen uhraamista. Hän julkaisi 37 teosta sanskriitin kielellä. Useimmat niistä ovat hindujen pyhien kirjoitusten selityksiä.
Vesannon terveysasema

Vesannon terveysasema on pohjoissavolaisessa Vesannon kunnassa toimiva julkisen palvelun terveysasema. Terveysaseman toiminnasta vastaa Pohjois-Savon sairaanhoitopiirin Kysteri-liikelaitos.
Terveysaseman palvelee yleensä arkisin kello 8-16, perjantaisin kello 15 saakka. Kesälomakaudella terveysaseman ollessa suljettu terveyspalveluja tuotetaan naapurikunnissa (esimerkiksi Tervon terveysasemalla), joskin jonain vuonna terveysasema on palvellut läpi kesän. Arki-iltaisin kello 16–18 ja viikonloppuisin kello 8–18 akuuttivastaanottoa tarjotaan Pielaveden tai Keiteleen terveysasemilla. Iltaisin ja öisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi).
Voimistelu Pan-Amerikan kisoissa 2019

Voimistelussa kilpailtiin Pan-Amerikan kisoissa 2019 27. heinäkuuta – 5. elokuuta 2019. Kilpailut käytiin Villa El Salvador Sports Centerissä. 
Telinevoimistelussa miehet kilpailivat kahdeksassa ja naiset kuudessa lajissa. Rytmisessä voimistelussa naiset kilpailivat viidessä yksilö- ja kolmessa joukkuekilpailussa. Trampoliinivoimistelussa kummallekin sukupuolelle oli yksilökilpailu. Menestynein maa oli Yhdysvallat 25 mitalilla, joista kahdeksan oli kultaisia. Yhdysvaltain Evita Griskenas voitti rytmisen voimistelun viidestä kilpailusta neljä voittaen yhteensä viisi mitalia. Myös kanadalainen Ellie Black saavutti viisi mitalia telinevoimistelussa.
Alfred L. Kroeber

Alfred Louis Kroeber (11. kesäkuuta 1876 Hoboken, New Jersey, Yhdysvallat – 5. lokakuuta 1960 Pariisi, Ranska) oli yhdysvaltalainen kulttuuriantropologi, joka oli erityisen kiinnostunut Amerikan alkuperäisväestöstä. Hänen tyttärensä oli kirjailija Ursula K. Le Guin.
Elämä ja ura.
Kroeber opiskeli Columbian yliopistossa englantia, mutta tutustui karismaattiseen Franz Boasiin ja vaihtoi pääaineekseen antropologian. Hän väitteli vuonna 1901 Montanan arapahojen symbolisista kuvioista. Samana vuonna hän siirtyi Kalifornian yliopistoon, Berkeleyhin ja perusti sinne antropologian laitoksen. Hän tutki New Mexicon osavaltion, Meksikon ja Perun arkeologiaa sekä lingvistiikkaa, kansanperinnettä ja sosiaalisia rakenteita.
Kroeberin kiistellyin käsitys oli ajatus kulttuurista itsenäisenä, "yliorgaanisena" ilmiönä, joka on olemassa yksilöistä riippumatta ja siirtyi sosiaalisesti ihmiseltä toiselle. Käsityksen ongelma on se, että se ei huomioi ympäristöä jossa ihmiset elävät.
Nimellä Ishi tunnettu mies oli viimeinen eloonjäänyt jäsen Pohjois-Kaliforniassa eläneestä heimosta, jota karjatilalliset ja muut uudisasukkaat olivat vianonneet. Hän tuli nääntyneenä Orovillen kaupunkiin, missä joutui ensin vankilaan ja sitten Kroeberin antropologian laitokselle. Kroeber piti Ishiä "viimeisenä villinä intiaanina", jolla olisi hallussaan "alkukulttuuri", jota sivilisaatio ei olisi vielä turmellut. Kroeber järjesti Ishin elämään näyttely- ja tutkimuskohteena yliopiston museossa, ja kaksi kollegaansa taltioimaan hänen puhettaan ja tapojaan.
Vesannon yhtenäiskoulun lukio

Vesannon yhtenäiskoulun lukio on Vesannon kunnan kirkonkylässä sijaitseva, hallinnollisesti Vesannon yhtenäiskouluun kuuluva ja omassa kiinteistössään toimiva pieni lukio.
Vesannon lukion oppilaisiin lukeutuu esimerkiksi kirjailija Asko Sahlberg.
Pielaveden yhtenäiskoulu

Pielaveden yhtenäiskoulu on Pielaveden kirkonkylässä toimiva yhtenäiskoulu (luokka-asteet 0-9). Siihen kuuluu Rannankylän kouluna tunnettu alakoulu (luokka-asteet 0-5) ja Puustelli-rakennuksessa toimiva yläkoulu (luokka-asteet 6-9).
Rannankylässä kouluopetus alkoi syksyllä 1876 Ikälässä. Alkuvuosina tytöt ja pojat opiskelivat eri luokissa; luokat yhdistettiin vuonna 1887. Hirsinen kansakoulurakennus Rannankylään valmistui vuonna 1884. Rakennusmateriaalina käytettiin muun muassa aiemman Kirkkosaaren kirkon hirsiä.
Tilastokeskuksen mukaan koulua kävi vuonna 2016 yhteensä 373 peruskoululaista.
Muugan satama

Muugan satama () on Virossa Tallinnan koillispuolella Muuganlahden rannalla sijaitseva tavarasatama. Se on Viron suurin tavarasatama, jonka kautta kulkee noin puolet maan tavaraliikenteestä. Sataman omistaa Tallinna Sadam -yhtiö. Muugan satama sijaitsee Maardun kaupungin sekä Viimsin ja Jõelähtmen kuntien alueella viitisentoista kilometriä Tallinnan keskustasta koilliseen.
Tavaraliikenteen lisäksi sataman kautta on vähäisessä määrin matkustajaliikennettä: Eckerö Line aloitti matkustaja- ja rahtiliikenteen Muugasta Helsingin Vuosaareen kesäkuussa 2019. Vastaavasti Tallink alkoi kuljettaa rahdin lisäksi henkilöautoja matkustajineen kesäkuun puolessavälissä 2019. Matka kestää 2 tuntia ja 45 minuuttia.
Kalastusalus

Kalastusalus on vene tai laiva, jota käytetään kalastukseen merellä, joessa tai järvellä. Ammattimaiseen, kotitarve- tai vapaa-ajan kalastukseen voidaan käyttää monenlaisia aluksia.
Vesiliikenteen väistämissäännöissä kalastusalukseksi määritellään alus, joka on suorittamassa kalastusta niin, että sillä on vaikutusta aluksen ohjauskykyyn. Vene, missä vetouistellaan, ei ole kalastusalus.
Oldsmobile Aurora

Oldsmobile Aurora on full-size -luokan henkilöauto, jota yhdysvaltalainen General Motors valmisti Oldsmobile -brändin alla vuosina 1994–1999 ja 1999–2003. Auton muotoilussa on otettu mallia 1960-luvun Oldsmobile Tornadosta.
Säviän koulu

Säviän koulu on Pielaveden Säviän kylässä toimiva alakoulu (luokka-asteet 0–6).
Vuonna 2022 koulua kävi noin 30 peruskoululaista. Esikoululaisia oli alle 10.
Pielaveden lukio

Pielaveden lukio on Pielaveden kirkonkylällä toimiva lukio.
Lukion opetus on STT:n lukiovertailun mukaan hyvätasoista, sillä arvioitaessa lukioon tulleiden oppilaiden ja ylioppilaskirjoituksissa saavutettujen arvosanojen välistä suhdetta (arvosanojen kehittyminen lukion aikana), Pielaveden lukio ylsi Pohjois-Savon maakunnan kymmenen parhaan lukion joukkoon (kesäkuun 2018 vertailu).
Bändinperumislevy

Bändinperumislevy on suomalaisen Kauniit &amp; Uhkarohkeat -yhtyeen 16. maaliskuuta 2018 julkaistu ensimmäinen ja ainoaksi jäänyt albumi. Albumilta julkaistiin kaksi singleä keväällä 2016, joista ensimmäinen, ”Kuningatar”, saavutti kultalevyn.
Yhtye lopetti varsinaisen toimintansa jo vuoden 2016 lopulla. Yhtye halusi kuitenkin saattaa tuottajien Hank Solon ja Jonas W. Karlssonin kanssa tehdyt kappaleet sekä yhtyeen itsensä tekemät demot kuultaviksi. Albumin tekoon olleen budjetin loppu käytettiin siihen, että Kalle Keskikuru miksasi kappaleet, jonka jälkeen kappaleet julkaistiin digitaalisesti eri palveluissa.
Kappaleet.
Kaikki kappaleet on säveltänyt ja sanoittanut Eetu Kalavainen, Joona Koskela, Joonas Keronen, Lauri Halavaara ja Roope Palve (paitsi kappaleessa ”Kuningatar” ollut mukana lisäksi Hank Solo ja Jonas W. Karlsson).
Pielaveden terveysasema

Pielaveden terveysasema on pohjoissavolaisessa Pielaveden kunnassa toimiva julkisen palvelun terveysasema. Terveysaseman toiminnasta vastaa Pohjois-Savon sairaanhoitopiirin Kysteri-liikelaitos.
Terveysaseman palvelee yleensä arkisin kello 8-16, perjantaisin kello 15 saakka. Arki-iltaisin kello 16–18 ja viikonloppuisin kello 8–18 Pielaveden terveysasema tai Keiteleen terveysasema tarjoaa akuuttivastaanottoa. Myöhäisiltapäivän ja viikonloppupäivien päivystysajat ovat avoinna myös naapurikuntien asukkaille (Keitele, Tervo, Vesanto). 
Iltaisin ja öisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi).
Vuonna 1978 valmistuneen yksikerroksisen, betonirunkoisen terveysasemarakennuksen on suunnitellut Arkkitehtitoimisto Railo &amp; Leinus.
Charálampos Cholídis

Charálampos ”Bámpis” Cholídis (usein muodossa "Charálambos", "Bábis"; , 1. lokakuuta 1956 Kazahstanin SNT, Neuvostoliitto – 26. kesäkuuta 2019) oli kreikkalainen kreikkalais-roomalaisen tyylin painija ja moninkertainen arvokisamitalisti.
48–57 kilogramman painoluokissa kilpaillut Cholídis osallistui vuosina 1976–1988 neljiin kesäolympialaisiin: Los Angelesissa 1984 ja Soulissa 1988 hän voitti pronssia. Lisäksi Cholídis saavutti kaksi MM-pronssia ja kolme himmeämpää EM-mitalia.
26. kesäkuuta 2019 Cholídisin uutisoitiin kuolleen 62-vuotiaana.